誌峽船具詩 戙
作者：王周
朝代：宋

paragraphs: 箭飛峡中水，鋸立峡中石。
峡與水爲隘，水與石相擊。
濆爲生險艱，聲發甚霹靂。
三老航一葉，百丈空千尺。
蒼黄徒爾爲，倐忽何可測。
篙之小難制，戙之獨有力。
猗嗟戙之爲，彬彬堅且直。
有如用武人，森森矗戈戟。
有如敢言士，落落吐胸臆。
拯危居坦夷，濟險免兢愓。
誌彼哲匠心，俾其来者識。